ട്രാക്കോകേബിള് കമ്ബനി യന്ത്രസാമഗ്രികളുടെ പ്രവര്ത്തനോദ്ഘാടനം ഇന്ന് തിരുവല്ല: പൊതുമേഖലാ സ്ഥാപനമായ ചുമത്ര ട്രാക്കോ കേബിള് കമ്ബനിയില് പുതിയതായി സ്ഥാപിച്ച യന്ത്രസാമഗ്രികളുടെ ഉദ്ഘാടനം ഇന്ന് വൈകിട്ട് മൂന്നിന് മന്ത്രി പി.രാജീവ് നിര്വഹിക്കും . മാത്യു ടി.തോമസ് എം.എല്.എ അദ്ധ്യക്ഷത വഹിക്കുന്ന ചടങ്ങില് കമ്ബനി മാനേജിംഗ് ഡയറക്ടര് പ്രസാദ് മാത്യു റിപ്പോര്ട്ട് അവതരിപ്പിക്കും. ആന്റോ ആന്റണി എം.പി, വ്യവസായ വകുപ്പ് പ്രിന്സിപ്പല് സെക്രട്ടറിമാരായ ഡോ.കെ.ഇളങ്കോവന്, എ.പി.എം. മുഹമ്മദ് ഹനീഷ്, കെ.എസ്.ഇ.ബി ലിമിറ്റഡ് ചെയര്മാന് ഡോ.ബി.അശോക്, നഗരസഭാദ്ധ്യക്ഷ ബിന്ദു ജയകുമാര്, കമ്ബനി ചെയര്മാന് അഡ്വ.എ.ജെ.ജോസഫ്, മുന്സിപ്പല് കൗണ്സിലര് മറിയാമ്മ മത്തായി, യൂണിയന് നേതാക്കളായ അഡ്വ.ആര്.സനല്കുമാര്, അഡ്വ.കെ.ശിവദാസന് നായര്, അലക്സ് കണ്ണമല, എം.എം.ബഷീര്കുട്ടി, യൂണിറ്റ് മേധാവി ബിജു കുര്യാക്കോസ് എന്നിവര് പ്രസംഗിക്കും. കമ്ബനിയുടെ ചരിത്രത്തിലാദ്യമായി 202021ല് 216.5 കോടി രൂപയുടെ വിറ്റുവരവ് കൈവരിച്ചെന്നും കമ്ബനിയുടെ പ്രധാന ഉപഭോക്താവ് സംസ്ഥാന ഇലക്ട്രിസിറ്റി ബോര്ഡാണെന്നും ചെയര്മാന് അഡ്വ.എ.ജെ. ജോസഫ്, മാനേജിംഗ് ഡയറക്ടര് പ്രസാദ് മാത്യു, യൂണിറ്റ് മേധാവി ബിജു കുര്യാക്കോസ്, മാര്ക്കറ്റിംഗ് മാനേജര് ബി.അജിത്ത്കുമാര്, പര്ച്ചേസ് ഓഫീസര് സജികുമാര് എന്നിവര് വാര്ത്താസമ്മേളനത്തില് അറിയിച്ചു.The post ട്രാക്കോകേബിള് കമ്ബനി യന്ത്രസാമഗ്രികളുടെ പ്രവര്ത്തനോദ്ഘാടനം ഇന്ന് first appeared on MalayalamExpressOnline.